ซ้อมน้องปี 2 ม้ามแตก พี่ปี 3 เทคนิคกรุงเทพ
เรียกซ่อมทำโทษหนัก อ้างไม่สามารถคุมปี 1 ได้,รุ่นพี่ซ่อมรุ่นน้องเป็นเรื่องอีก นักศึกษาปี 2 คณะวิทยาศาสตร์และเทคโนโลยี สาขาออกแบบผลิตภัณฑ์ มหาวิทยาลัยเทคโนโลยีราชมงคลกรุงเทพ เจ็บหนักถึงกับม้ามแตก หลังโดน 3 รุ่นพี่ชั้นปี 3 เรียกไปซ่อม ฐานไม่สามารถคุมน้องปี 1 ได้ พอแม่รู้ข่าวโทร.ไปถามอาจารย์กลับถูกบ่ายเบี่ยง เลยฉุนขาดร้องสื่อก่อนไปแจ้งความที่ สน.ทุ่งมหาเมฆ ตำรวจเตรียมเรียกทั้งหมดมารับทราบข้อหา แฉก่อนหน้าอาทิตย์เดียว 3 รุ่นพี่กลุ่มเดิมยังก่อเหตุทำร้ายน้องปี 1 อยู่ระหว่างการสอบสวนของมหาวิทยาลัย,สาวแบงก์ร้องสื่อลูกชายถูกรุ่นพี่ซ่อมจนม้ามแตก เปิดเผยเมื่อเวลา 00.30 น. วันที่ 20 ก.ค. น.ส.ประสบสุข เชียงเชาว์ไว อายุ 37 ปี พนักงานธนาคารกรุงศรีอยุธยา สาขาเอกชัย-โพธิ์แจ้ เข้าร้องทุกข์กับผู้สื่อข่าว กรณีนายปวริศ หรือเปา รังสิต อายุ 19 ปี บุตรชาย นักศึกษาชั้นปี 2 คณะวิทยาศาสตร์และเทคโนโลยี สาขาออกแบบผลิตภัณฑ์ มหาวิทยาลัยเทคโนโลยีราชมงคลกรุงเทพ ถนนนางลิ้นจี่ แขวงทุ่งมหาเมฆ เขตสาทร กทม. ถูกรุ่นพี่นักศึกษาชั้นปีที่ 3 คณะเดียวกันสั่งทำโทษ ในลักษณะการออกคำสั่งซ่อมและชกต่อยหน้าท้องจนม้ามแตกต้องเข้าผ่าตัดด่วนที่ รพ.สมเด็จพระปิ่นเกล้า เมื่อบ่ายวันที่ 19 ก.ค. หลังเกิดเหตุพยายามขอชื่อและนามสกุลผู้ก่อเหตุจากอาจารย์ของสถาบันเพื่อเป็นหลักฐานแจ้งความกับตำรวจ แต่ไม่ได้รับความร่วมมือแต่อย่างใด,น.ส.ประสบสุขเปิดเผยว่า เลิกกับสามีซึ่งเป็นพ่อของนายปวริศมาได้ระยะหนึ่งแล้ว ตามปกติไม่ได้อาศัยอยู่กับนายปวริศบุตรชาย เนื่องจากที่ทำงานอยู่ไกล ส่วนนายปวริศต้องไปเรียนหนังสือที่ทุ่งมหาเมฆ เลยให้บุตรชายอาศัยอยู่ที่บ้านน้องสาวของตนย่านถนนสมเด็จพระเจ้าตากสิน เพื่อความ สะดวกต่อการเดินทางไปเรียน กระทั่งเช้าวันที่ 19 ก.ค. น้องสาวโทรศัพท์มาบอกต้องพานายปวริศเข้าผ่าตัดจากอาการม้ามแตกที่ รพ.สมเด็จพระปิ่นเกล้า รู้สึกตกใจมากจึงรีบเดินทางมาที่โรงพยาบาล คาดคั้นความจริงกับเพื่อนๆของบุตรชายอยู่นาน จนทราบว่าถูกรุ่นพี่ปี 3 คณะเดียวกัน จำนวน 2-3 คน ร่วมกันทำร้ายร่างกายจนบาดเจ็บสาหัส จากนั้นพยายามติดต่ออาจารย์ที่สถาบันเพื่อขอข้อมูลเกี่ยวกับรุ่นพี่ที่ก่อเหตุ แต่ได้รับคำตอบบ่ายเบี่ยงไม่ให้ความร่วมมือ ตัดสินใจเข้าร้องทุกข์กับสื่อมวลชนก่อนเข้าแจ้งความ,ต่อมาผู้สื่อข่าวเดินทางไปที่ห้องไอซียู ชั้น 4 อาคาร 100 ปี รพ.สมเด็จพระปิ่นเกล้า พบกลุ่มเพื่อนร่วมสถาบันของนายปวริศ ทั้งชายและหญิงรวมกว่า 20 คน ที่มาเฝ้าดูอาการของเพื่อนด้วยความห่วงใย เบื้องต้นเพื่อนชายรายหนึ่งที่อยู่ในเหตุการณ์เล่าว่า ก่อนเกิดเหตุช่วงค่ำวันที่ 18 ก.ค. ระหว่างนายปวริศเดินทางออกจากสถาบันหลังเลิกเรียนพร้อมพวกรวม 6 คน มีรุ่นพี่ปี 3 จำนวน 3 คน ทราบชื่อเล่นเพียง 2 คน คือ นายเต๋าและนายกาย เดินมาบอกว่ามีพฤติกรรมไม่เหมาะกับการเป็นนักศึกษาชั้นปีที่ 2 เพราะไม่สามารถทำให้รุ่นน้องปี 1 อยู่ในระเบียบวินัยรวมทั้งเคารพเชื่อฟังรุ่นพี่ ทั้งหมดต้องรับโทษร่วมกัน ก่อนถูกรุ่นพี่ทั้ง 3 คนสั่งให้ลุกนั่ง วิดพื้น และอื่นๆตามคำสั่ง นานประมาณ 1 ชั่วโมง ระหว่างนั้นนายเต๋าและนายกายใช้กำปั้นชกที่หน้าท้องเป็นระยะๆ กระทั่งนายปวริศทนไม่ไหวล้มฟุบลงกับพื้น พวกตนเห็นดังนั้นจึงช่วยกันพานายปวริศไปปฐมพยาบาล จนอาการดีขึ้นก่อนแยกย้ายกันกลับบ้าน กระทั่งมาทราบข่าวอีกทีว่านายปวริศม้ามแตกต้องเข้าผ่าตัด รวมตัวกันมาเยี่ยมเพื่อน,ต่อมาเวลา 10.00 น. น.ส.ประสบสุขเดินทางเข้าพบ พ.ต.ท.ณรงค์ ยิ้มปั่น รอง ผกก.(สอบสวน) สน.ทุ่งมหาเมฆ เพื่อแจ้งความดำเนินคดีกับผู้ที่ทำร้ายนายปวริศบุตรชาย พร้อมเอกสารต่างๆมามอบให้เป็นหลักฐาน ภายหลัง น.ส.ประสบสุขกล่าวว่าวันนี้ได้เดินทางมาแจ้งความดำเนินคดีกับผู้ที่ทำร้ายร่างกายนายปวริศ โดยนำเอกสารการตรวจร่างกายของบุตรชายจากโรงพยาบาลและข้อความแชตที่เพื่อนของน้องๆคุยกันว่ามีการทำร้ายร่างกายของรุ่นพี่ มามอบให้กับเจ้าหน้าที่เพื่อเป็นหลักฐานในการดำเนินคดี ส่วนลูกชายขณะนี้อาการปลอดภัยแล้ว แต่ยังพักฟื้นอยู่ที่ห้องไอซียู,ด้าน พ.ต.ท.ณรงค์ระบุว่า มอบหมายให้ ร.ต.อ.ดลพิษิฐ คำผง รอง สว.สอบสวน สน.ทุ่งมหาเมฆ รับแจ้งความและสอบปากคำ น.ส.ประสบสุขแล้ว หลังจากนี้จะเรียกพยานมาสอบปากคำ เป็นเพื่อนของผู้ถูกทำร้ายร่างกายและเป็นผู้ที่อยู่ในเหตุการณ์มาสอบปากคำเพิ่มเติม พร้อมทั้งประสานกับทางมหาวิทยาลัยให้นำตัวผู้ก่อเหตุมารับทราบข้อกล่าวหาฐานทำร้ายร่างกายผู้อื่นจนได้รับบาดเจ็บสาหัส ขณะนี้ทราบว่ามีทั้งหมด 3 คน,ที่มหาวิทยาลัยเทคโนโลยีราชมงคลกรุงเทพ นายสุกิจ นิตินัย อธิการบดี กล่าวถึงเรื่องนี้ว่าขณะนี้พบผู้ก่อเหตุเป็นนักศึกษาชั้นปี 3 จำนวน 2 คน และเป็นนักศึกษาที่ถูกรีไทร์ออกไปแล้วและกลับเข้ามาเรียนใหม่ 1 คน อยู่ระหว่างสอบสวนเป็นการภายใน เบื้องต้นทราบว่าเหตุเกิดขึ้นในยามวิกาลนอกพื้นที่มหาวิทยาลัย อยู่ระหว่างดำเนินการตามระเบียบข้อบังคับของทางมหาวิทยาลัย ส่วนทางกฎหมายต้องปล่อยให้เป็นไปตามกระบวนการยุติธรรม ทั้งนี้ติดต่อไปยังผู้ปกครองของผู้ก่อเหตุทั้งสามแล้วและหลังเกิดเหตุกลุ่มผู้ก่อเหตุยังไม่ได้เข้าเรียนตามปกติ,ส่วนกรณีที่มีข่าวว่าผู้ก่อเหตุกลุ่มเดียวกันได้ทำร้ายร่างกายนักศึกษาปี 1 เมื่อสัปดาห์ที่ผ่านมานั้น กรณีนี้อยู่ระหว่างการสอบสวนเช่นเดียวกัน เบื้องต้นทราบว่ามีการทำร้ายร่างกายกันจริง คาดจะทราบข้อเท็จจริงทั้งหมดภายใน 15 วัน ส่วนบทลงโทษการรับน้องคือ หากละเมิดสิทธิของน้องระหว่างการทำกิจกรรม โทษคือพักการเรียน 1 ภาคเรียน ถ้าทำร้ายร่างกาย บทลงโทษคือการไล่ออกสถานเดียว นายสุกิจกล่าว,มีรายงานว่าทางผู้บริหารมหาวิทยาลัยไม่ยอมเปิดเผยรายชื่อนักศึกษาผู้ก่อเหตุทั้ง 3 คน แต่ได้ ให้พยานที่อยู่ในเหตุการณ์ชี้รูปภาพยืนยันบุคคลผู้ก่อเหตุแล้ว ทั้งนี้ที่ผ่านมาเคยมีกรณีคดีระหว่างรุ่นพี่และรุ่นน้องจากประเพณีการรับน้องของสถาบันแห่งนี้ จนเป็นข่าวโด่งดังมาแล้วครั้งหนึ่ง เมื่อช่วงเดือน ก.ค. 51 ศาลแขวงพระนครใต้ มีคำพิพากษาให้นักศึกษารุ่นพี่ชั้นปีที่ 2 คณะวิศวกรรมอุตสาหการ มหาวิทยาลัยเทคโนโลยีราชมงคลกรุงเทพ เป็นจำเลยในความผิดฐานร่วมกันทำร้ายร่างกายผู้อื่นจนเป็นอันตรายแก่กายและจิตใจ หลังจัดกิจกรรมรับน้องด้วยวิธีใช้สีสเปรย์ฉีดพ่นรูปเกียร์สัญลักษณ์ของคณะวิศวะ ลงบนแผ่นหลังของรุ่นน้องชั้นปีที่ 1 แล้วใช้ ไฟแช็กจุดไฟเผาคล้ายการตีตรา จนเป็นแผลพุพอง ครั้งนั้นศาลมีคำสั่งจำคุกไว้ 2 เดือน ปรับ 2,000 บาท โทษจำคุกให้รอลงอาญา 1 ปี และให้จำเลยมารายงานตัวกับพนักงานคุมประพฤติ 3 ครั้งภายใน 1 ปี
รุ่นพี่ซ่อมรุ่นน้องเป็นเรื่องอีก นักศึกษาปี 2 คณะวิทยาศาสตร์และเทคโนโลยี สาขาออกแบบผลิตภัณฑ์ มหาวิทยาลัยเทคโนโลยีราชมงคลกรุงเทพ เจ็บหนักถึงกับม้ามแตก หลังโดน 3 รุ่นพี่ชั้นปี 3 เรียกไปซ่อม
รับน้อง,ม้ามแตก,ซ้อมรุ่นน้อง,รับน้องใหม่,ข่าวหน้า1